Per lloc de treball s'ha d'entendre qualsevol àrea del centre de treball, edificada o no, en la qual els treballadors i treballadores hagin de romandre o a la qual puguin accedir per motiu del seu treball, inclosos els serveis higiènics, els locals de descans i de primers auxilis, els menjadors i les instal·lacions de servei o protecció annexes als llocs de treball.
És obligació de l'empresari o empresària adoptar les mesures necessàries perquè la utilització dels llocs de treball no origini riscos per a la seguretat i salut dels treballadors i treballadores o, si això no fos possible, perquè aquests riscos es redueixin al mínim.
Pel que fa als nivells de soroll, l'empresari/ària els ha de reduir al nivell més baix tècnicament possible, d'acord amb els avenços tècnics i la disponibilitat de mesures de control del risc al seu origen.
L'empresari/ària ha de considerar especialment que cal:
- reduir la necessitat de l'exposició mitjançant mètodes de treball alternatiu,
- elegir equips de treball adequats,
- concebre i distribuir adequadament els llocs de treball,
- informar i formar sobre l'ús correcte dels equips de treball,
- reduir tècnicament el soroll, actuant sobre el focus emissor i les vies de transmissió,
- mantenir adequadament els equips i els llocs de treball,
- reduir l'exposició al soroll mitjançant l'organització del treball.
Els paràmetres que cal utilitzar per a la valoració dels nivells de soroll a què els treballadors i treballadores estan exposats són:
- nivell pic, que correspon al valor màxim mesurat i expressat en dB.
Efectuades les mesures indicades anteriorment, si l'exposició dels treballadors i treballadores encara supera els valors inferiors d'exposició que donen lloc a una acció, nivell diari equivalent igual a 80 decibels A, dB(A) i nivell de pic igual a 135 decibels C, dB(C), l'empresari/ària ha d'adoptar les mesures següents:
1.- Proporcionar als treballadors/ores i als seus representants informació i formació adequada, entre altres aspectes, en relació amb:
2.- Dur a terme un control mèdic inicial de la funció auditiva dels treballadors/ores i controls periòdics posteriors, com a mínim cada 3 anys.
3.- Proporcionar protectors auditius als treballadors i treballadores.
Si l'exposició dels treballadors/ores encara supera els valors superiors d'exposició que donen lloc a una acció, nivell diari equivalent igual a 85 dB(A), i el nivell de pic igual a 137 dB(C) caldrà que l'empresari/ària adopti, a més a més, les mesures següents:
1.- establir i executar un programa de mesures tècniques i d'organització, integrat a la planificació de l'activitat preventiva, per tal de reduir l'exposició al soroll dels treballadors i treballadores.
2.- vetllar per a què els treballadors/ores utilitzin els equips de protecció individual auditius mentre s'executi la mesura preventiva anterior.
3.- proporcionar una vigilància de la salut, que s'haurà de realitzar, com a mínim, cada tres anys.
4.- senyalitzar els llocs de treball d'acord amb el que estableix el Reial decret 485/1997 i, si escau, delimitar-ne l'accés.
En cap cas l'exposició dels treballadors/ores ha de superar els valors límit d'exposició, és a dir, un nivell diari equivalent igual a 87 dB(A) i un nivell de pic igual a 140 dB(C).
Si això es produeix, l'empresari/ària:
- ha d'adoptar immediatament mesures per reduir l'exposició per sota dels valors esmentats.
- ha d'analitzar els motius de la superació dels límits i desenvolupar un programa de mesures tècniques, que disminueixin la generació o la propagació del soroll, i organitzatives per reduir l'exposició.
- ha d'informar de les mesures anteriors als treballadors i treballadores afectats, els seus representants i els òrgans interns competents en seguretat i salut laboral.